open-index/open-wikipedia-markdown huggingface dataset:
Bernhard von Bülow

**Bernhard Heinrich Karl Martin von Bülow** (3. mája 1849, Klein Flottbek - 28. októbra 1929, Rím) bol nemecký diplomat a štátnik, ktorý bol od roku 1897 po tri roky ministrom zahraničia a potom v rokoch 1900 až 1909 nemeckým kancelárom. 

## Životopis
Bernhard von Bülow sa narodil v Klein-Flottbeku v Holštajnsku (dnes v obvode Altona v Hamburgu). Jeho otec Bernhard Ernst von Bülow bol dánsky a nemecký politik a štátnik. Brat Bernharda, generálmajor Karl Ulrich von Bülow, velil počas prvej svetovej vojny jazde a zúčastnil sa bitky pri Liège v auguste 1914.

Bülow hovoril niekoľkými jazykmi, bol schopným rečníkom a vo vysokej spoločnosti sa cítil ako doma. Mal kapacity na to baviť aj zapôsobiť na svojich oponentov.

Bülow bol zástanca tzv. Weltpolitik. Svoje úsilie ako kancelár venoval tomu, aby sa Nemecko stalo vedúcou silou na svetovej scéne. Napriek tomu, že obdobie jeho kanclérstva bolo obdobím ekonomickému rastu a technologickému pokroku, na zahraničnopolitickej scéne spôsobovala antagonizmus medzinárodného spoločenstva a významne prispela k vypuknutiu prvej svetovej vojny.

Na začiatku prvej svetovej vojny pôsobil ako diplomat v Taliansku. Zomrel 28. októbra 1929 v Ríme.

## Referencie

Kategória:Nemeckí politici
Kategória:Nemeckí diplomati
Kategória:Nositelia Rádu zlatého rúna
Kategória:Narodenia 3. mája
Kategória:Narodenia v 1849
Kategória:Úmrtia 28. apríla
Kategória:Úmrtia v 1929
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia Radu holandského leva
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Rytieri Rádu slona
Kolumbijské národné futbalové mužstvo

**Kolumbijské národné futbalové mužstvo** reprezentuje Kolumbiu na medzinárodných futbalových turnajov ako sú Majstrovstvá sveta vo futbale alebo Copa America. Majú prezývku *Los Cafeteros*, vďaka produkcií kávy v krajine.

Od 80. rokoch bol národný tím symbolom boja proti negatívnej reputácií krajiny, ktorá vznikla v dôsledku obchodovania s drogrami a veľkou kriminalitou. Futbal sa stal v Kolumbií populárny a je spájaný s nárdonou hrdosťou a vášňou.

Zúčastnili sa 6 majstrovstiev sveta (1962, 1990, 1994, 1998, 2014 a 2018), najlepší výsledok dosiahli na MS 2014 v Brazílii, kde sa dostali do štvrťfinále. V roku 2001 vyhrali Majstrovstvá Južnej Ameriky vo futbale - Copa America. V roku 1994 sa zlatá generácia kolumbijského futbalu dostala na majstrovstvá sveta, po neúspechu došlo šokujúco k vražde hráča Andrésa Escobara.

## Účasti na MS

## Copa América

 
## Referencie


## Zdroje

*https://www.national-football-teams.com/country/43/2021/Colombia.html

Národné mužstvo
Kolumbia
Futbal
St. Fintan’s Cemetery

náhľad|Pôvodný cintorín so zvyškami starého kostola
náhľad|Prístavba z roku 1954 so St. Fintan’s Lawn Cemetery v pozadí
**St. Fintan’s Cemetery** () je cintorín v townlande Sutton North, na južnej strane Carrickbrack Road v Dubline. Nachádza sa 3 km cintorína Kilbarrack. Najstaršie hroby sa datujú do roku 1850.

Je rozdelený na niekoľko sekcií: pôvodnú so zrúcaninou strážnej chaty a zvyškami starého Kostola svätého Fintana, prístavby z rokov 1889, 1907 a 1954 a **St. Fintan’s Lawn Cemetery** () rozdelenú na sekcie **St. Marnoc’s**, **St. Assam’s**, **St. Barroc’s**, **St. Nessan’s** a **St. Polan’s**.

Za staršou časťou sa nachádza St. Fintan's Holy Well ().

## Známe osobnosti pochované na cintoríne
* Jack Belton, TD (člen parlamentu)
* Gay Byrne, rozhlasový a televízny moderátor RTÉ
* Frank Cahill, írsky nacionalista, učiteľ a politik
* Pádraic Colum a Mary Columová, írski spisovatelia
* Charles Haughey, 7. premiér Írska
* Maureen Cusacková, herečka
* Hilton Edwards, režisér, pochovaný s Micheál Mac Liammhóir
* Gerald FizGibbon, sudca
*Frankie Byrne, vysielateľ
* Patrick Hillery, 6. prezident Írska
* John Hunt, antikvár
* Mainie Jellett, umelkyňa
* Seán Dublin Bay Rockall Loftus, írsky politik, právnik a environmentalista
* Phil Lynott, rockový hudobník, frontman Thin Lizzy
* Micheál Mac Liammóir, spisovateľ a dramatik
* Christopher Nolan, spisovateľ
* Tom Stafford, primátor Dublinu
* Feargal Quinn, zakladateľ Superquinn a senátor
* Tommy Potts, írsky hráč na tradičné husle a skladateľ
* William Stokes, lekár
* obete požiaru v nočnom klube Stardust v roku 1981

## Referencie

## Zdroj

Kategória:Cintoríny v Írsku
Kategória:Stavby v Dubline
Prechodný afganský islamský štát

**Prechodný afganský islamský štát** (po paštsky دولت اسلامی انتقالی افغانستان) bol dlhý tvar názvu štátu Afganistan od júna 2002 do januára 2004.

## Dejiny
Po Invázii do Afganistanu a páde Afganského islamského emirátu vedeného Talibanom bola koncom decembra 2001 vymenovaná nová dočasná vláda pod vedením Hámida Karzaja, ktorá ale mala trvať len šesť mesiacov do vytvorenia Veľkého zhromaždenia. Veľké zhromaždenie však po šiestich mesiacoch 13. júna 2002 znovu zvolilo za vodcu štátu Hámida Karzaja. 

V januári 2004 bol Prechodný afganský islamský štát premenovaný na Afganskú islamskú republiku. 9. októbra 2004 v krajine prebehli voľby, kde už mohli hlasovať všetci oprávnení voliči. Hámid Karzaj bol znovu zvolený za prezidenta po získaní 55,4 % hlasov. 

## Zdroj
Dart

**Dart** môže byť:
* programovací jazyk, pozri Dart (programovací jazyk)

**DART** môže byť skratka pre:
* Dial-a-Ride Transit (doprava na požiadanie)
* Double Asteroid Redirection Test (misia NASA, v rámci ktorej dopadla sonda na povrch mesiaca planétky)
* Dublin Area Rapid Transit (mestská rýchlodráha v Dubline)
Kajetán Kičura

JUDr. **Kajetán Kičura** (* 19. apríl 1969, Brezno) je slovenský sudca a bývalý predseda Správy štátnych hmotných rezerv Slovenskej republiky (SŠHR SR). Vo februári 2019 kandidoval na post sudcu Ústavného súdu Slovenskej republiky, na ktorý ho nominoval poslanec NR SR za stranu SMER-SD Ján Podmanický. Z postu predsedu štátnych hmotných rezerv bol na návrh ministra hospodárstva Richarda Sulíka odvolaný 24. marca 2020 vládou Igora Matoviča, pre pochybenia pri obstarávaní zdravotníckeho materiálu počas pandémie ochorenia COVID. Od roku 2014 bol členom Rady Protimonopolného úradu, z ktorého bol 26. augusta 2020 odvolaný.

## Trestné stíhanie
V súvislosti so zmluvami uzavretými počas pôsobenia na poste predsedu SŠHR SR, ako aj podozreniami týkajúcimi sa nadobudnutia dvoch bytov jeho synom, je stíhaný za obzvlášť závažný zločin prijímania úplatku v súbehu s pokračovacím zločinom legalizácie príjmu z trestnej činnosti a od apríla 2020 je v kolúznej väzbe, predĺženej do 21. októbra 2021. Obvinenia podľa medializovaných informácií odmieta.

## Referencie

## Externé odkazy
* Články týkajúce sa Kajetána Kičuru na webe denníka SME

Kategória:Slovenskí sudcovia
Kategória:Absolventi Právnickej fakulty Univerzity Pavla Jozefa Šafárika
Kategória:Osobnosti z Brezna
Henrich Aponi

Gróf **Henrich Aponi** (* 1 január 1885, Viedeň –  † 5. december 1935, Berlín) bol uhorský gróf, diplomat, poslanec uhorského parlamentu, chovateľ líšok a noriek, dobrodruh a cestovateľ po Ázii, Afrike a Amerike.

## Život
Henrich Aponi sa narodil v roku 1885 do rodiny Aponiovcov. Jeho otec bol Ľudovít Aponi (1849-1909), dvoran, a jeho matka bola grófka Margaréta Aponi. Študoval v Oxforde, potom v roku 1909 zložil diplomatickú skúšku v Budapešti. V roku 1907 sa stal asistentom navrhovateľa ministerstva obchodu, potom v rokoch 1908-1909 pôsobil ako navrhovateľ ministerstva zahraničných vecí Rakúsko-Uhorska. Potom začal svoju diplomatickú kariéru v Berlíne (1912-1913) a Istanbule (1913-1914), ale to bolo prerušené prvou svetovou vojnou a koncom Habsburskej monarchie.

V roku 1918 sa presťahoval do Oponíc (rodinný kaštieľ) a za rodinný majetok začal s dobrodružným cestovaním. Viedol niekoľko poľovníckych expedícií ako napríklad: do Sudánu v roku 1924, do Indie v rokoch 1930 a 1932 a do Ameriky v roku 1933.  Bol hosťom indického miestodržiteľa v Bombaji a Dillí a potom lovil tigre v močaristých lesoch zóny Terai v Nepále. Lovil v oblasti Ladaku a v okolí Leh a prenikol až k tibetským hraniciam, kde odchytil vzácne vysokohorské zvieratá-kozorožce. Jeho vyšperkovaný poľovnícky denník je dôležitým dokumentom súčasnej histórie. 

Zo svojich ciest písal listy matke Margaréte v, ktorých ju informoval o priebehu svojej cesty.

Z rezidencie v Kašmíre Henrich píše:

Počas cesty písal knihu z názvom *Moja cesta a lovecký denník*, ktorá výstižne opisuje Henrichovu cestu, ktorá tiež prispela ku zruinovaniu rodinného majetku. Je zvláštne, prečo si Henrich v knihe zaznamenal výšku Mount Everestu 9 300 m. n. m. Merania z roku 1856 udali výšku 8 840 m. n. m.

Zomrel v Berlíne za nejasných okolností.

## Zdroj

* 

Kategória:Uhorskí diplomati
Kategória:Uhorskí šľachtici
Kategória:Osobnosti z Viedne
Kategória:Uhorskí cestovatelia
Kategória:Aponiovci
Federálne ministerstvo obrany ČSFR

**Federálne ministerstvo obrany** (FMO) ČSFR pôsobilo v rokoch 1990 až 1992 ako ústredný orgán štátnej správy, na ktorého čele stál člen vlády ČSFR.

## Vznik
FMO vzniklo dňa 19. júla 1990 premenovaním z Federálneho ministerstva národnej obrany, na základe ústavného zákona FZ ČSFR č. 296/1990 Zb. o zmenách v sústave federálnych ústredných orgánov štátnej správy, na ktorých čele stojí člen vlády Českej a Slovenskej Federatívnej Republiky – čl. VII - „*Pokiaľ je v ústavných a iných zákonoch a v ostatných všeobecne záväzných právnych predpisoch uvedený názov Federálne ministerstvo národnej obrany, rozumie sa tým Federálne ministerstvo obrany.“*

### Organizácia
* 01.10.1974 - 31.12.1992 Armádne stredisko vrcholového športu DUKLA
* 01.01.1990 - 31.12.1992 Ekonomická správa
* 14.03.1990 - 31.12.1992 Generálny štáb Česko-slovenskej armády
* 01.01.1989 - 31.12.1992 Hlavná správa pozemných vojsk
* 01.09.1985 - 31.12.1992 Hlavná správa vyzbrojovania a technického zabezpečenia
* 01.01.1981 - 31.12.1992 Hlavná stavebná a ubytovacia správa
* 15.08.1950 - 31.12.1992 Hlavný týl
* 01.07.1990 - 31.12.1992 Inšpektorát federálneho ministerstva obrany
* 01.04.1990 - 31.12.1992 Personálna správa
* 01.10.1951 - 31.12.1992 Správa vojenského školstva
* 01.09.1961 - 31.12.1992 Správa vojenských súdov
* 01.05.1990 - 01.05.1991 Veliteľstvo letectva a protivzdušnej obrany štátu
* 23.05.1950 - 31.12.1992 Veliteľstvo vojsk civilnej obrany
* 01.09.1965 - 01.01.1992 Východný vojenský okruh
* 01.09.1969 - 01.01.1992 Západný vojenský okruh
* 01.04.1991 - 31.12.1992 Inštitút pre strategické štúdie
* 01.05.1991 - 31.12.1992 Veliteľstvo letectva a protivzdušnej obrany
* 01.12.1991 - 31.12.1992 Správa tankového a mechanizovaného vojska
* 01.01.1992 - 31.12.1992 Vojenské veliteľstvo Východ
* 01.01.1992 - 31.12.1992 Vojenské veliteľstvo Západ
* 01.03.1992 - 31.12.1992 Vojenské veliteľstvo Stred 

## Zánik
FMO ČSFR zaniklo dňa 31. decembra 1992 na základe ústavného zákona FZ ČSFR č. 542/1992 Zb. o zániku ČSFR. zo dňa 25. novembra 1992.

## Referencie
Université Paris-Saclay

**Université Paris-Saclay** (skrátene **UPSa**) je francúzska verejná výskumná univerzita. Bola založená v roku 2015 a nachádza sa v Gif-sur-Yvette.

Paris-Saclay dosiahla renomé v matematike a skončila na 14. mieste Akademického rebríčka svetových univerzít (ARWU) 2020. V predmetových rebríčkoch sa umiestnila na 1. mieste na svete v matematike a 9. na svete vo fyzike (1. v Európe) a 25. mieste v medicíne a poľnohospodárstve.

Od októbra 2023 je univerzita partnerom IPSA pre dvojité diplomy v letectve.

## Referencie

## Iné projekty

## Externé odkazy
* oficiálna stránka

Kategória:Univerzity vo Francúzsku
Európska atletická asociácia

náhľad|Logo EAA
náhľad|Mapa s vyznačením pôsobenia EAA
**Európska atletická asociácia** (po anglicky *European Athletic Association* – EAA) je riadiacim orgánom atletiky v Európe, ktorý združuje 51 národných ľahkoatletických zväzov napojených na svetovú asociáciu IAAF. Je to jedna zo šiestich kontinentálnych asociácií riadiaceho orgánu svetovej atletiky na svete. Európska atletika má sídlo v Lausanne v Švajačiarsku.

## História
Európska asociácia vznikla v roku 1933 v Berlíne na zasadnutí IAAF. Prvým predsedom bol Szilard Stankovits. Po mnohoročnej odmlke sa podarilo asociácii obnoviť činnosť v roku 1969 na zasadnutí IAAF v Bukurešti. Prvý samostatný kongres EAA sa podarilo zorganizovať až 7. novembra 1970 v Paríži. Jej predsedom sa stal Adrian Paulen (Holandsko). V roku 1999 sa do čela EAA dostal Švajčiar Hansjörg Wirz. Roku 2009 bola asociácia premenovaná na European Athletics. Hansjörg Wirz, ktorý bol zvolený v roku 2011 na štvrté funkčné obdobie, bol v roku 2015 vystriedaný Sveinom Arne Hansenom z Nórska.

## Prezidenti EAA

## Členstvo
Do asociácie je začlenených 51 národných atletických zväzov a federácií. Slovensko zastupuje Slovenský atletický zväz.

## Organizované súťaže
EAA je hlavným usporiadateľom ľahkoatletických súťaží, najmä:

* Majstrovstvá Európy v atletike
* Halové majstrovstvá Európy v atletike
* Majstrovstvá Európy v atletike do 23 rokov
* Majstrovstvá Európy v atletike do 17 rokov
* Majstrovstvá Európy v cezpoľnom behu
* Majstrovstvá Európy družstiev v atletike

## Referencie


## Iné projekty

## Externé odkazy
* Web European Athletics

Kategória:Športové organizácie
Kategória:Atletické organizácie
Katrin Cartlidge

**Katrin Cartlidge** (vlastným menom *Katrin Juliet Cartlidge*, * 15. máj 1961, Londýn, Anglicko† 7. september 2002, Londýn, Anglicko) bola uznávaná anglická filmová, televízna a divadelná herečka. Hrala vo filmoch *[[Nahý]]* (1993), *Pred dažďom* (1994)* [[Prelomiť vlny]]* (1996), *Dospeláčky* (1997), *Claire Dolan* (1998), , *Hotel Splendid* (2000), *[[Zem nikoho (film)|Zem nikoho]]* (2001) či *[[Z pekla (film)|Z pekla]]* (2001).

## Detstvo a mladosť

Cartlidgeová pochádza z nemecko-židovskej rodiny. Navštevovala Parliament Hill School vo štvrti Camdem, v Londýne v Anglicku. Má dvoch súrodencov. 

## Kariéra

Cartlidgeová patrila k uznávaným a vyhľadávaným anglickým herečkám. Svoju hereckú kariéru zahájila v roku 1982, kde stvárnila jednu z vedľajších úloh v britskej telenovele *Brookside*. Postavu Lucy Collins stvárnila v 56 epizódach seriálu. 

V roku 1993 ju obsadil režisér Mike Leigh do filmu *Nahý*, kde sa prejavila jej herecká všestrannosť. Leigh bol s jej hereckým výkonom natoľko spokojný, že jej ponúkol spoluprácu aj na ďalších filmoch. O rok neskôr sa objavila vo vojnovom filme *Pred dažďom*. 

V roku 1996 získala rolu vo filme ''Prelomiť vlny''. Vo filme sa objavila po boku Emily Watson a Stellana Skarsgårda. Film získal obrovský úspech a získal niekoľko filmových ocenení. Cartlidgeová za svoj herecký výkon získala dánske ocenenie *Robert Awards*, pre najlepšiu herečku vo vedľajšej úlohe. O rok neskôr, si zahrala v ďalšom úspešnom filme, *Dospeláčky*. Za svoj herecký výkon získala Cartlidgeová ocenenie European Film Awards a Evening Standard British Film Awards. 

V roku 1998 bola nominovaná na americké ocenenie Independent Spirit Awards, za jej herecký výkon vo filme *Claire Nolan*. Režisér Mike Leigh, ju obsadil do vedľajšej úlohy vo filme *Topsy-Turvy* z roku 1999. 

V roku 2001 si zahrala v oscarovom filme *[[Zem nikoho (film)|Zem nikoho]]* a v rovnakom roku, si zahrala tiež vo filme *[[Z pekla (film)|Z pekla]]*, ktorý bol inšpirovaný príbehom o Jackovi Rozparovačovi. Menšiu rolu si zahrala aj vo filme *Crime and Punishment* z roku 2002.

Cartlidgeová získala úlohu Mary Rivers vo filme *[[21 gramov]]*, ale kvôli podlomenému zdraviu musela natáčanie opustiť a nahradila ju Charlotte Gainsbourg. Tiež získala rolu Very vo filme *[[Dogville (film)|Dogville]]*, ktorú musela z rovnakých dôvodov opustiť a nahradila ju herečka Patricia Clarkson. Po náhlom úmrtí Cartlidgeovej bol film venovaný jej pamiatke. 

## Úmrtie

Cartlidgeová zomrela vo veku 41 rokov na komplikácie pneumónie a septického šoku, ktorý zapríčinil vzácny nádor feochromocytóm. 

## Nadácia

Peter Gevisser, Mike Leigh, Simon McBurney, Chris Simon a Cat Villiers založili nadáciu Katrin Cartlidge Foundation, na Medzinárodnom filmovom festivale v Sarajeve a jej ceny povzbudzujú mladé talenty vo filmovom priemysle.  

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Osobnosti z Londýna
Kategória:Úmrtia na pneumóniu
Názvoslovná autorita

**Názvoslovná autorita** je inštitúcia, ktorej je zákonom pridelená rozhodovacia kompetencia v záležitostiach štandardizácie geografických názvov; v niektorých krajinách pod termínom názvoslovná autorita sa rozumie inštitúcia s poradnou kompetenciou.

## Rozdelenie kompetencií na Slovensku
Na Slovensku v časovom horizonte august 2021 názvoslovnými autoritami vo sfére štátneho jazyka sú:
*Národná rada Slovenskej republiky pre názov republiky, názvy krajov a názvy okresov,
*vláda Slovenskej republiky pre názvy  obcí,
*Ministerstvo vnútra Slovenskej republiky pre názvy častí obcí,
*Úrad geodézie, kartografie a katastra Slovenskej republiky pre názvy nesídelných geografických objektov a špecifických sídelných objektov z územia Slovenskej republiky, ktoré sú obsahom základnej bázy údajov pre geografický informačný systém, pre vžité podoby slovenských názvov sídelných a nesídelných geografických objektov z územia mimo Slovenskej republiky a pre názvy mimozemských objektov,
*obce pre názvy ulíc a iných verejných priestranstiev (námestí, nábreží, parkov, trhovísk a i.).

Jednotlivé názvoslovné autority môžu mať pri svojej rozhodovacej činnosti o štandardizácii názvov vybraných kategórií geografických objektov ustanovenú povinnosť kooperácie s ďalšími inštitúciami.

## Legislatívna báza názvoslovných autorít na Slovensku
Na Slovensku v časovom horizonte august 2021 sú v oblasti štandardizácie geografických názvov v štátnom jazyku účinné zákonné regulatívy:
*Zákon Slovenskej národnej rady č. 369/1990 Zb. o obecnom zriadení v znení neskorších predpisov. (§ 1a, § 2b) pre vládu Slovenskej republiky, pre Ministerstvo vnútra Slovenskej republiky a pre obce.
*Zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov (§ 18) pre Úrad geodézie, kartografie a katastra Slovenskej republiky.
*Zákon Národnej rady Slovenskej republiky č. 221/1996 Z. z. o územnom a správnom usporiadaní Slovenskej republiky v znení neskorších predpisov (§ 8 - 9) pre Národnú radu Slovenskej republiky.

## Referencie

Kategória:Geografia Slovenska
Kategória:Slovenčina
Kategória:Inštitúcie na Slovensku
Juraj Bača

**Juraj Bača** môže byť:
* slovenský herec, pozri Juraj Bača (herec)
* slovenský kanoista, pozri Juraj Bača (kanoista)
* slovenský vysokoškolský pedagóg v oblasti ukrajinistiky, pozri Juraj Bača (vysokoškolský pedagóg)

Bača, Juraj
Albert Apponyi

**Albert Apponyi** alebo **Albert Aponi** (; * 29. máj 1846, Viedeň, Rakúske cisárstvo† 7. február 1933, Ženeva, Švajčiarsko) bol uhorský a maďarský politik a diplomat.

Po štúdiu na jezuitskom gymnáziu v Kalksburgu (18641868) pokračoval štúdiom práva na univerzitách v Budapešti a Viedni. Potom cestoval po Nemecku, Francúzsku, Taliansku a Egypte.

Od roku 1872 bol politicky činný (poslanec uhorského snemu, 19001903 jeho predseda), v rokoch 19061910 a 19171918 minister kultu a výučby. V roku 1911 navštívil USA, kde mal prehovoriť na oslavách G. Washingtona. Po snahách a upozorneniach Slovákov žijúcich v USA mu to nebolo umožnené. Vypuknutie prvej svetovej vojny privítal so slovami „Na začiatku tohto účtovania my len jedným slovom môžeme odpovedať, a síce tým, čo je na perách celej verejnosti, a to slovo je: Tak konečne (végre)!“ Počas existencie Maďarskej republiky rád sa zdržiaval v Malinove na území novovzniknutého Česko-Slovenska, pretože ako aristokrat mal obavy o svoj život. Úrady Česko-Slovenska mu to umožnili pod podmienkou, že sa viac nebude angažovať proti slovenským záujmom. Po páde Kunovho režimu sa vrátil do Maďarska do diplomatických funkcií a následne ho česko-slovenské úrady vyhlásili za persona non grata. Viedol maďarskú delegáciu na mierovej konferencii v Paríži (ktorá vyjednávala Trianonskú zmluvu). Od roku 1920 poslanec maďarského parlamentu, od roku 1923 zástupca Maďarska v Spoločnosti národov.

Albert Apponyi bol predstaviteľ „viacerých politických strán reprezentujúcich záujmy maďarských vládnych kruhov a št.[átnej] ideológie pretvorenia Uhorska na jednonárodný maď.[arský] monolit.“ Vypracoval známe Apponyiho školské zákony, ktoré mali výrazne maďarizačný charakter vyvolali protesty slovenských reprezentantov v Uhorsku a slovakofilov v zahraničí (Bjørnstjerne Bjørnson) a medzi slovenských vysťahovalcov v Spojených štátoch vysielal kňazov, ktorí podporovali myšlienku jediného maďarského národa v Uhorsku. V medzivojnovom období patril medzi zástancov legitimizmu (návrat Habsburgovcov na trón), snažil sa nájsť podporu s cieľom revízie Trianonskej zmluvy a podporoval iredentistickú politiku horthyovského Maďarska (o.i. obnova Uhorska v jeho pôvodných hraniciach).

## Referencie

## Iné projekty

Kategória:Maďarskí diplomati
Kategória:Maďarskí politici
Kategória:Uhorskí politici
Kategória:Uhorskí šľachtici
Kategória:Osobnosti z Viedne
Kategória:Držitelia Radu Leopolda
Kategória:Nositelia Rádu zlatého rúna
Kategória:Aponiovci
Kategória:Cisárski komorníci
Bolonská škola

**Bolonská škola** môže byť:

* v užšom zmysle:
** hudobná skupina skladateľov, pozri bolonská škola (hudobníctvo) 
** výtvarná maliarska škola, pozri bolonská škola (maliarstvo)
** historická hermeneutická škola cirkevných dejín špecializujúca sa na dejiny Druhého vatikánskeho koncilu, pozri bolonská škola (cirkevné dejiny)
** Bolonská univerzita, resp. najmä jej právnická škola či na právnickej škole pôsobiace školy (smery):
*** častejšie: škola glosátorov, pozri glosátori
*** zriedkavejšie: škola komentátorov bezprostredne nadväzujúca na činnosť glosátorov, pozri komentátori
** jedna z miestnych tradícií talianskeho šermu, pozri bolonský šerm
* v širšom zmysle: akákoľvek vzdelávacia inštitúcia (škola) pôsobiaca v Bologni, pozri pod Bologna

## Referencie

## Literatúra
* 
*
Gaspard de Coligny

**Gaspard de Coligny** (*16. február 1519, Châtillon-sur-Loing - † 24. augusta 1572 v Paríži ), gróf z Coligny, barón z Beaupont a Beauvoir, Montjuif, Roissiat, Chevigny a ďalších miest, pán z Châtillon, admirál Francúzska (niekedy pre rozlíšenie písaný ako **Gaspard II. de Coligny**) bol protestantský vodca počas francúzskych náboženských vojen.

## Životopis
Jeho otcom bol Gaspard I. de Coligny, maršál Francúzska, matkou bola Luisa de Montmorency. V dvadsiatich rokoch nastúpil službu na dvore a začala aj jeho vojenská kariéra. Od roku 1543 sa zúčastnil vojen v Taliansku a&nbsp;v&nbsp;Holandsku. Postupne bol povyšovaný za zásluhy. V roku 1551 bol menovaný guvernérom Paríža a Île-de-France.

Vplyvom svojho brata sa stal hugenotom. Spočiatku tajne podporoval francúzskych a švajčiarskych protestantov. Prispel k založeniu francúzskej kolónie v Južnej Amerike, ktorú viedol jeho priateľ a kolega Nicolas Durand de Villegagnon v roku 1555 (známa ako France antarctique). Na jeho počesť bola pevnosť na ostrove v zátoke pri Rio de Janeira pomenovaná Forte Coligny. Neskôr podporoval aj založenie francúzskej osady Fort Caroline na Floride v roku 1562. Od roku 1558 si dopisoval s Janom Kalvínom. Vo vojnách medzi katolíkmi a protestantmi sa roku 1569 stal veliteľom protestantských vojsk a prispel k uzavretiu mieru.

22. augusta 1572 bol v Paríži na ulici postrelený (utrpel poranenie ruky). Dva dni na to (24. 8. 1572) bol počas Bartolomejskej noci zavraždený. Údajne bol dobodaný a následne skupinou katolíkov vyhodený z okna. Na čele tejto skupiny bol Charles Danowitz (D'Ianowitz, Janovskí z Janovíc) (v niektorých zdrojoch Karol z Janovic).

Meno Gasparda de Coligny nesú:

* Forte Coligny (Rio de Janeiro)
* mesto Coligny v Južnej Afrike
* mesto Châtillon-Coligny vo Francúzsku
* Coligny Plaza, Hilton Head Island

## Fotogaléria

Gaspard II de Coligny.jpg|Socha Gasparda de Coligny v Louvri. Na soche je uvedený nesprávny dátum narodenia.
Gaspard de Coligny, amiral de France.jpg|Gaspard II. de Coligny


## Referencie

## Iné projekty

## Externé odkazy
* Wikisource

## Zdroj

Kategória:Francúzski generáli
Kategória:Obete vrážd
Kategória:Osobnosti francúzskych náboženských vojen
Kategória:Rytieri Rádu svätého Michala
Safran S.A.

**Safran S.A.** je veľká francúzska priemyselná a technologická skupina, medzinárodne pôsobiaca v oblasti letectva, vesmíru a obrany. Vznikla v roku 2005 pri zlúčení spoločností Snecma a Sagem. Od septembra 2011 je zaradený do CAC 40.

Jeho spoločnosti sa zaoberajú návrhom a výrobou leteckých motorov, helikoptér a rakiet, leteckého vybavenia a obrany.

Po absorpcii spoločnosti Zodiac Aerospace v roku 2018 mala skupina na konci septembra 2020 viac ako 81 000 zamestnancov.

## Referencie

## Iné projekty
 

Kategória:Podniky vo Francúzsku
Kovid

**Kovid** môže byť:
* zriedkavé pomenovanie pre ochorenie COVID-19
* krstné meno indického pôvodu, pozri Kovid (meno)
* priezvisko indického pôvodu, pozri Kovid (priezvisko)

## Referencie
Claude Bowes-Lyon, 14. gróf zo Strathmore a Kinghorne

**Claude George Bowes-Lyon, 14. a 1. gróf zo Strathmore a Kinghorne** KG KT GCVO TD (* 14. marec 1855, Belgravia, Anglicko – † 7. november 1944, Glamis, Škótsko), v rokoch 1865 až 1904 titulovaný ako **Lord Glamis**, bol britský peer a majiteľ pôdy, ktorý bol otcom kráľovnej Alžbety, kráľovnej matky a starým otcom z matkinej strany kráľovnej Alžbety II.

## Život a rodina
Gróf sa narodil na Lowndes Square v Londýne ako syn Clauda Bowes-Lyona, 13. grófa zo Strathmore a Kinghorne a jeho manželky, Frances, rodenej Smithovej. Jeho mladší brat Patrick Bowes-Lyon bol tenistom, ktorý vyhral wimbledonskú štvorhru v roku 1887.

## Referencie

## Zdroj

Kategória:Rytieri Podväzkového rádu
Kategória:Osobnosti z Londýna
Tango pre medveďa

***Tango pre medveďa*** je slovenský film Stanislava Barabáša z roku 1967.

* Architekt: Anton Krajčovič
* Návrhy kostýmov: Irena Schanerová
* Strih: Maximilián Remeň
* Zvuk: Pavol Sásik
* Premiéra: 31. marec 1967

## Dej

Starý medveď, doterajšia atrakcia zoo, prežíva posledné dni. Riaditeľovi ZOO, Šupalovi je zvieraťa úprimne ľúto, ale sám má veľké problémy. Ministerstvo mu na nákup nového medveďa neposkytlo financie. Myšlienka, ktorá utrápenému režisérovi príde na myseľ, sa najskôr zdá byť geniálna: starého medveďa použije na turistické natáčanie a devízy získané od zahraničného lovca použije pre potreby zoo. Šupala dostane povolenie od vyšších orgánov, aby vykonal túto machináciu, ale musí prevziať všetku zodpovednosť. Ruku v ruke s režisérom pracuje veterinár, ktorý injekciami predlžuje život medveďovi, ktorý vyhasne počas namáhavej cesty do hôr - na miesto lovu. Expedícia pozostávajúca z niekoľkých automobilov musí zastaviť v meste na okraji cesty. Medveďovi sa podarí dostať sa z klietky a chodí po meste, čo spôsobuje paniku medzi obyvateľmi. Nehoda hrozí, že zlyhá v podnikaní riaditeľa Šupalu, ale našťastie sa mu podarí zmierniť hnev podvedeného turistu zo zahraničia a presvedčiť ho, aby sa vybral na lov skôr, ako nebohé zviera prirodzene umrie. Pán Simon získava vytúženú poľovnícku trofej a riaditeľ zoo dostane heslo, pre ktoré prinesie nového medveďa.

## Referencie

## Externé odkazy
* 

Kategória:Slovenské filmy
Kategória:Filmy z 1966
Kategória:Čiernobiele filmy
Kategória:Filmy podľa názvu
Chris Coleman

**Christopher Patrick Coleman, [[Rad britského impéria|OBE]]** (* 10. jún 1970) je waleský profesionálny futbalový tréner, bývalý hráč a šprintér, ktorý naposledy pôsobil ako manažér klubu čínskej superligy Hebei China Fortune od júna 2018 do mája 2019. Coleman ako hráč zvyčajne hrával v obrane a občas hrával aj ako útočník.

## Zdroj

Kategória:Waleskí futbalisti
Kategória:Waleskí futbaloví tréneri
Kategória:Hráči Blackburn Rovers FC
Kategória:Hráči Fulham FC
Arta

**Arta** môže byť:

* historické mesto v Grécku, pozri Arta (mesto v Grécku)
* územná jednotka (nomos) v Grécku, pozri Arta (nomos)
* historický štátny útvar, despotát v Grécku, pozri Artský despotát
* starší názov gréckej rieky Arachthos tečúcej cez grécku Artu, pozri Arachthos
* mesto na Malorke, pozri Artà
* mesto v Džibutsku, pozri Artá
* región v Džibutsku, pozri Artá (región)
* grécky názov albánskeho sídla Nartë, pozri Nartë
* sídlo v Azerbajdžane, pozri Arta (Azerbajdžan)
* albánske osobné meno, pozri Arta (osobné meno)
* kráter na Marse, pozri Arta (kráter)
* jazyk na Filipínach, pozri Arta (jazyk)

## Pozri aj
* Artský záliv
* Arta Terme (talianske sídlo)
* Arta Velika (chorvátsky ostrov)
* Arta Mala (chorvátsky ostrov)
Kaplnka vzkriesenia (Kvetnica)

náhľad|Kaplnka vzkriesenia na Kvetnici
**Kaplnka vzkriesenia** je malá kaplnka nachádzajúca sa nad Kvetnicou, mestskou časťou Popradu. Miesto je súčasťou krížovej cesty ktorá vedie z Kvetnice.  

Kaplnka bola vybudovaná v rokoch 2014 až 2016. Za jej myšlienkou stál architekt Samuel Netočný. Je postavená približne zo stovky drevených stĺpov, medzi ktorými je prázdny priestor, cez ktorý preniká do kaplnky svetlo. Vďaka tomu za vhodných svetelných podmienok, špecifická konštrukcia kaplnky vytvára v interiéri súhru svetla a tieňa. Do interiéru sa nezmestí veľa ľudí, jedná sa skôr o miesto na rozjímanie. Pri kaplnke sa nachádza kríž a lavičky

## Pozri aj
* Kvetnica
* Kostol svätej Heleny na Kvetnici

## Referencie
*
*

Kategória:Stavby v Poprade
Kategória:Kaplnky na Slovensku
Kategória:Kvetnica
Kategória:Architektúra z 2016
Z pekla (film)

***Z pekla*** je americký triler, z roku 2001. Film je natočený podľa komiksovej predlohy s rovnakým názvom od Alana Moora, ktorá bola inšpirovaná príbehom o Jackovi Rozparovačovi. Film režírovali bratia Hughesovci - Albert a Allen. V hlavnej úlohe sa objavil Johnny Depp a vo vedľajších úlohách Ian Holm, Robbie Coltrane či Heather Graham. Film získal zmiešané recenzie, no filmoví kritici chválili prevažne herecké výkony Johnnyho Deppa a Heather Graham. 

Natáčania sa začalo v júni 2000, v Prahe v Česku a v štúdiu Barrandov. Ďalej sa natáčalo v Spojenom kráľovstve. 

Do hlavnej úlohy detektíva Abberlineho bol pôvodne zvažovaný Daniel Day-Lewis, Sean Connery či Brad Pitt. Neskôr rolu získal Depp. Do role Sira Williama Gulla, bol pôvodne zvažovaný herec Nigel Hawthorne, ktorý musel z projektu odstúpiť kvôli podlomenému zdraviu. Rolu neskôr získal Ian Holm.  

## Obsadenie

Johnny Depp

Heather Graham

Robbie Coltrane

Jason Flemyng

Katrin Cartlidge

Ian Holm

Joanna Page

Kategória:Filmy z 2001

Ian Richardson

Lesley Sharp

Annabelle Apsion

Estelle Skornik

Terence Harvey

Mark Dexter

Susan Lynch

Paul Rhys

Samantha Spiro

## Zdroj

Kategória:Filmy USA
Kategória:Filmy podľa komiksu
Kategória:Filmy podľa názvu
Železničná stanica Kysucké Nové Mesto

**Železničná stanica Kysucké Nové Mesto** je železničná stanica v Kysuckom Novom Meste. Leží na trati 127 Žilina – Mosty u Jablunkova. Je elektrifikovaná.

## Doprava
Stanica patrí do Oblastného riaditeľstva Žilina.

Železničná zastávka leží na území IDS PLUS.

### Linkové vedenie
Podľa cestovného poriadku 2025/2026:

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Kysucké Nové Mesto
Kategória:Kysucké Nové Mesto
Kategória:Doprava v okrese Kysucké Nové Mesto
Kategória:Stavby v okrese Kysucké Nové Mesto
Ibrahím Sarsúr

**Ibrahim Sarsúr** ( hebrejsky : אברהים צרצור, *Ibrahim Sarsur,* arabsky : ابراهيم صرصور) je izraelský politik a poslanec Knesetu za stranu Zjednotená arabská kandidátka .

## Biografia
Narodil sa 2. februára 1959 v meste Kafr Kasim, kde naďalej býva. Je ženatý, má jedno dieťa. V roku 1981 vyštudoval v bakalárskom cykle odbor anglická literatúra a jazykoveda na Bar-Iľanovo univerzite. Hovorí arabsky a anglicky.

## Politická dráha
V rokoch 1981-1998 bol starostom mesta Kafr Kasim, od roku 1998 je predsedom Islamského hnutia v Izraeli.

Do Knesetu nastúpil po voľbách roku 2006, v ktorých kandidoval za stranu Zjednotená arabská kandidátka . Vo funkčnom období 2006 - 2009 v parlamente pôsobil vo výbore pre status žien, vo výbore pre vnútorné záležitosti a životné prostredie, vo výbore pre práva detí a výboru pre menovanie islamských sudcov. Vo voľbách roku 2009 mandát obhájil. Pracoval potom ako člen výboru Knesetu pre vnútorné záležitosti a životné prostredie a výboru pre menovanie islamských sudcov.  Vo voľbách v roku 2013 svoj mandát obhájil.

## Referencie

## Iné projekty

## Externé odkazy
*  Kneset – Ibrahím Sarsúr

Kategória:Narodenia 2. februára
Kategória:Členovia Knesetu
Kategória:Starostovia v Izraeli
Kategória:Izraelskí Arabi
Kategória:Žijúci ľudia
Kategória:Narodenia v 1959
Kysličkovec hľuznatý

**Kysličkovec hľuznatý** (*Oxalis tuberosa*) je trvalá bylina z čeľade kysličkovité (Oxalidaceae). Prezimuje pomocou podzemných hľúz, ktoré sa nazývajú **oka**. Pre tieto hľuzy sa začala v stredných a južných Andách pestovať ako zelenina. Do Európy bola rastlina introdukovaná okolo roku 1830 ako alternatíva k zemiakom. Pestuje sa vo vysokých nadmorských výškach od Venezuely po Argentínu a v Mexiku, populárna je aj na Novom Zélande, kde sa komerčne pestuje. Rastie v tvare kríku vysokého 20 – 30 cm a širokého 60 cm. Má žlté kvety s piatimi okvetnými lístkami. Nie je náročná na pestovanie. Rozmnožuje sa ľahko pomocou farebných hľúz dlhých 5 až 15 cm.

## Referencie

## Iné projekty

Kategória:Kysličkovité
Kategória:Koreňová zelenina
Kategória:Trvalé rastliny
Základňa výcviku a mobilizačného doplňovania

**Základňa výcviku a mobilizačného doplňovania** (**ZaVaMD**) je útvar Ozbrojených síl Slovenskej republiky.

Jej poslaním je „plniť úlohy výcviku jednotiek PS a ostatných súčastí OS SR. Jeho úlohou je zabezpečovať výcvik jednotlivca, odborný výcvik, výcvik a vzdelávanie poddôstojníkov, výcvik personálu do operácie MKM a byť pripravený vykonať bojové stmelenie mobilizovaných útvarov.“ Základnňa sídli v Martine a je zároveň veliteľstvom Posádky Martin.

## Dejiny
Základňa výcviku a mobilizačného doplňovania vznikla k 1. novembru 2016 reorganizáciou vtedajšieho Práporu výcviku. Veliteľ práporu, podplukovník Róbert Kecső, sa stal veliteľom 12. mechanizovaného práporu a veliteľom Základne sa k 1. novembru stal plk. Ľubomír Podhorec.

24. mája 2022 Základňa získala bojovú zástavu od prezidentky Zuzany Čaputovej. Pri tejto príležitosti minister obrany Jaroslav Naď vyhlásil: „Profesionáli zo Základne výcviku a mobilizačného doplňovania v Martine plnia nesmierne dôležité úlohy výcviku príslušníkov OS SR. Sú to oni, ktorých výcvikom prechádzajú noví profesionálni vojaci v radoch Ozbrojených síl SR, pričom len tento rok pripravili na službu vlasti 657 čakateľov. Samozrejme, veľmi dôležitá je aj ďalšia odborná príprava a špecializovaný výcvik. Na svoju prácu môžu byť právom hrdí.“

## Podriadené jednotky
Podriadenými súčasťami Základne sú:
* Jednotka mobilizačného doplňovania
* Výcviková jednotka vojenských misií
* Stredisko výcviku odb. PV a PVO
* Stredisko podpory a zabezpečenia výcviku
* Stredisko výcviku leteckých odborností
* Poddôstojnícka akadémia
* Vojenský výcvikový priestor Turecký Vrch
* Vojenský výcvikový priestor Kamenica nad Cirochou

## Velitelia Práporu výcviku
* 1. november 2016 až 15. november 2018 plk. Ľubomír Podhorec
* 15. november 2018  až 31. decembra 2020 plk. Miroslav Fázik
* od 1. januára 2021 plk. Pavol Barančík

## Referencie

## Externé odkazy
* oficiálna stránka Základne výcviku a mobilizačného doplňovania

Kategória:Pozemné sily Slovenskej republiky
Kategória:Slovenské vojenské jednotky
Kategória:Výcvikové jednotky
Huskvarna

**Huskvarna** (švédska výslovnosť: [ˈHʉ̂ːsˌkvɑːɳa]) je východná časť Jönköpingu, mesta vo švédskej provincii Småland a má asi 24 000 obyvateľov. Vzdialenosť od centra mesta Jönköping je asi 5&nbsp;km. Názov mesta Huskvarna znamená v preklade domaci mlyn.

V rokoch 1911 až 1970 išlo o vlastnú mestskú obec. Geograficky rástla spolu s mestom Jönköping najmä v 50. rokoch 20. storočia. Od reformy miestnej správy v roku 1971 patri Husquarna administratívne pod obec Jönköping.

## Referencie

## Iné projekty

## Externé odkazy
* Husqvarna Fabriksmuseum 

Kategória:Mestské časti vo Švédsku
Kategória:Jönköping
Ladislav Dovhun

Generálmajor Ing. **Ladislav Dovhun** MA (* 9. apríl 1969, Snina)  je slovenský generál.

Od roku 2023 je náčelníkom Vojenskej kancelárie prezidenta Slovenskej republiky. Od januára 2021 bol zástupca veliteľa Vzdušných síl OS SR. V minulosti tiež velil Protilietadlovej raketovej brigáde v Nitre a zastával funkcie na Generálnom štábe.

## Životopis
V rokoch 1987 až 1991 študoval na Vysokej vojenskej technickej škole v Liptovskom Mikuláši, predchodkyne Akadémie ozbrojených síl gen. Milana Rastislava Štefánika. Od roku 1991 bol veliteľom čaty 2K12 KUB v protilietadlovom raketovom pluku (plrp) Janovice nad Úhlavou a Rožňava. V roku 1992 sa stal zástupcom veliteľa batérie 2K12 KUB, plrp Rožňava a v rokoch 1994 až 1997 batérii velil. V rokoch 1998 až 2000 bol zástupca veliteľa – hlavný inžinier protilietadlového raketového pluku 2K12 KUB v Rožňave. Od roku 2000 pracoval na Veliteľstve Vzdušných síl vo Zvolene ako starší dôstojník a vedúci starší dôstojník oddelenia prípravy palebných prostriedkov PVO.

Magisterské štúdium v obrannej politike na Londýnskej Kráľovskej univerzite ukončil v roku 2005 a v rovnakom roku sa stal veliteľom protilietadlovej raketovej skupiny 2K12 KUB v Nitre. V roku 2007 bol styčným dôstojníkom pre turecké sily veliteľstva UNFICYP a v roku 2009 bol vo funkcii zástupcu náčelníka štábu pre podporu mnohonárodného veliteľstva Stred KFOR. V roku 2011 sa presunul na Generálny štáb kde bol náčelník oddelenia cvičení (20112012) a Zástupca veliteľa CRO (20122013). Následne pôsobil ako riaditeľ štábu veliteľstva ISAF. V rokoch 2015 až 2016 bol náčelník odboru spravodajstva a EB. Následne sa vrátil do Nitry a v rokoch 2016 až 2019 velil Protilietadlovej raketovej brigáde.

Následne bol v rokoch 2019 a 2020 Náčelníkom SCKM na Generálnom štábe. 1. októbra 2020 bol menovaný do funkcie náčelníka štábu Vzdušných síl a od 1. januára 2021 bol zástupcom veliteľa Vzdušných síl.

### Generálska hodnosť
Vymenovanie plk. Dovhuna do generálskej hodnosti schválila 16. decembra 2020 vláda. 28.januára 2021 ho do prvej generálskej hodnosti, brigádny generál, vymenovala prezidentka Zuzana Čaputová. 24. októbra 2023 ho prezidentka [Zuzana Čaputová povýšilia do hodnosti generálmajor.

## Referencie

## Externé odkazy
* Životopis

Kategória:Slovenskí generáli
Kategória:Velitelia Protilietadlovej raketovej brigády Nitra
Kategória:Príslušníci Ozbrojených síl Slovenskej republiky
Kategória:Absolventi Akadémie ozbrojených síl generála Milana Rastislava Štefánika
Kategória:Náčelníci Vojenskej kancelárie prezidenta Slovenskej republiky
IC 1295

**IC 1295** je planetárna hmlovina v súhvezdí Štít. Objavil ju americký astronóm Truman H. Safford 28. augusta v roku 1867. Zelená farba tejto hmloviny je spôsobená ionizovaným kyslíkom. 

## Referencie

Kategória:Súhvezdie Štít
Kategória:Planetárne hmloviny
1295
Kategória:Astronomické objekty objavené v roku 1867
Kostol Panny Márie Pomocnice kresťanov

**Kostol Panny Márie Pomocnice kresťanov** môže byť:

* Kostol Panny Márie Pomocnice kresťanov (Banská Bystrica)
* Kostol Panny Márie Pomocnice kresťanov (Jalšová)
* Kostol Panny Márie Pomocnice kresťanov (Medzibrodie nad Oravou)
* Kostol Panny Márie Pomocnice kresťanov (Miletičova)
* Kostol Panny Márie Pomocnice kresťanov (Psiare)
* Kostol Panny Márie Pomocnice kresťanov (Rača)
* Kostol Panny Márie Pomocnice kresťanov (Trnava)

Panna Mária Pomocnica kresťanov
Mlok dunajský

**Mlok dunajský** (*Triturus dobrogicus*) je mlok, ktorý žije v Strednej a Východnej Európe.

Vyskytuje sa v povodí rieky Dunaj, Tisa, Dráva, Sáva a delte rieky Dneper. Je rozšírený v nížinách do  

Má menšie a štíhlejšie telo ako ostatné mloky z rodu *Triturus*. Rovnako ako u ostatných z rodu, u samcov sa v období rozmnožovania vyvinie na chrbte a chvoste nápadný zubatý hrebeň, najvyšší z rodu *Triturus*. Brucho je oranžové až červené s malými čiernymi škvrnami. Samce majú veľkosť do 14 cm, samice do 18 cm. 

Polovicu roka alebo dlhšie žijú dospelé jedince v pomaly tečúcich okrajoch riek, jazerách alebo rybníkoch, kde sa rozmnožujú. Sexuálne dospieva v 2 až 3 roku, dožíva sa približne 8 rokov. Samce predvádzajú vábenie a samice kladú okolo 200 vajíčok jednotlivo na listy vodných rastlín. Larvy sa vyvíjajú vo vode dva až štyri mesiace než dosiahnu metamorfózu. Po zvyšok roka mloky žijú v tienistých suchozemských biotopoch, väčšinou v lesoch. Napriek tomu, že populácia mloka chocholatého ešte nie je považovaná za ohrozenú, výrazne poklesla, dôvodom je predovšetkým strata biotopu. Tento druh je v Európskej únii chránený zákonom. Ekosozologický status na Slovensku od roku 2001 *EN* - ohrozený.

## Ochrana
Je zákonom chránený, spoločenská hodnota je 800 € (Vyhláška MŽP č. 170/2021). Mlok dunajský je druh európskeho významu, ktorý sa vyskytuje v 23 územiach európskeho významu.

## Referencie

## Iné projekty

Kategória:Salamandrovité
Kategória:Najmenej ohrozené druhy
Kategória:Zákonom chránené živočíchy na Slovensku
Patrik Kuril

**Patrik Kuril** (* 18. december 1979, Partizánske
) je slovenský cyklista. Na letnej paralympiáde 2020 v Tokiu (konanej v roku 2021) získal zlatú medailu v cestnej paracyklistike. Je tiež dvojnásobným majstrom sveta v paracyklistike.

## Šport
Patrik Kuril sa stal majstrom Európy aj víťazom Svetového pohára v zimnom triatlone. Počas cyklomaratónu v roku 2005 sa zranil a ochrnulo mu pravé predkolenie.

### Majstrovstvá sveta
Na Majstrovstvách sveta v 2015 vo švajčiarskom Nottwille získal zlatú medailu. Na rovnakom podujatí získal z časovky bronz. V júni 2021 zvíťazil na 92,4 km trati v portugalskom Estorile s časom 2:05:49. V roku 2019 získal tretie miesto na cestných pretekoch v holandskom Emmene.

### Paralympiády
#### 2016
Na letnej paralympiáde 2016 v Riu získal bronzovú medailu v cyklistickej časovke.

#### 2020
Na letnej paralympiáde 2020 v Tokiu získal zlatú medailu v cestnej paracyklistike v kategórii C4-5. Na 32-kilometrovej trati dosiahol čas 45:47,10 min. Jeho kolega Jozef Metelka získal striebornú medailu so stratou 17,95 s.

#### 2024
Zúčastní sa aj Letných paralympijských hier 2024 v Paríži.

## Osobný život
Kuril sa narodil v Partizánskom a žije v Tatranskej Štrbe. V Liptovskom Mikuláši prevádzkuje cyklistický obchod. V odbore trénerstvo - cyklistika absolvoval Fakultu telesnej výchovy a športu Univerzity Komenského. Magisterský titul z učiteľstva získal na Univerzite Mateja Bela v Banskej Bystrici.

## Referencie

## Externé odkazy
* Profil na stránke Slovenského paralympijského výboru

Kategória:Slovenskí cyklisti
Kategória:Slovenskí paralympionici
Kategória:Absolventi Fakulty telesnej výchovy a športu Univerzity Komenského v Bratislave
Kategória:Absolventi Univerzity Mateja Bela v Banskej Bystrici
Kategória:Majstri sveta v paracyklistike
Kategória:Cyklisti na Letných paralympijských hrách 2016
Kategória:Cyklisti na Letných paralympijských hrách 2020
Kategória:Cyklisti na Letných paralympijských hrách 2024
Kategória:Víťazi na Letných paralympijských hrách 2020
Kategória:Slovenskí bronzoví paralympijskí medailisti
Kategória:Slovenskí paralympijskí víťazi
Kategória:Osobnosti z Partizánskeho
2. slovenská futbalová liga 2021/2022

**2. slovenská futbalová liga 2021/2022** bol 29. ročník druhej najvyššej futbalovej súťaže na Slovensku. Súťaž organizoval Slovenský futbalový zväz. Majstrom sa stal FK Železiarne Podbrezová a vybojoval si tak postup do ďalšieho ročníka najvyššej súťaže. Kvôli neudeleniu licencie ŠKF Sereď a FK Senica postupovali priamo tri mužstvá, teda aj MFK Dukla Banská Bystrica a MFK Skalica. Na priečkach zaručujúcich zostup sa umiestnili FC Rohožník, ŠK Slovan Bratislava B, Partizán Bardejov a MŠK Námestovo.

## Priebeh sezóny

### Tabuľka

Tabuľka je kompletná.

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

V prípade rovnosti bodov v tabuľke rozhodujú v nasledovnom poradí: 1) Body zo vzájomných zápasov daných tímov; 2) Skóre zo vzájomných zápasov daných tímov; 3) Góly strelené na ihrisku súpera vo vzájomných zápasoch daných tímov; 4) Play-off.

### Zápasy

Tabuľka je kompletná.

## Štatistiky
### Góly

## Externé odkazy
* futbalnet.sk - Futbalové súťaže, výsledky a detaily zápasov, štatistiky tímov aj hráčov
* futbalsfz.sk - Oficiálna stránka slovenského futbalového zväzu

Kategória:Futbal v 2021
Kategória:Futbal v 2022
Kategória:Druhá najvyššia futbalová súťaž na Slovensku
Kandidátka HSĽS pre voľby do Krajinského zastupiteľstva v roku 1935

Kandidátna listina Hlinkovej slovenskej ľudovej strany pre voľby do Krajinského zastupiteľstva v roku 1935, ktoré sa konali 26. mája 1935. Za HSĽS bolo zvolených prvých 11 kandidátov (z 36 volených členov zastupiteľstva). 

## Kandidáti

# Dr. Eugen Filkorn, riaditeľ Svoradova, Bratislava                                                                                           
# Július Stano, ústredný tajomník, Bratislava  
# Dr. Ján Kovalik, profesor vo výslužbe, Žilina    
# Matej Buček, dekan - farár, Vráble    
# Dr. Matej Huťka, pravotár, Michalovce  
# Michal Samuhel, starosta mesta, Banská Bystrica   
# Peter Rovnianek, hl. adjunkt ČSD, Nitra
# František Jankovič, dekan - farár, Banská Štiavnica
# Dr. Belo Kováč, hl. riaditeľ ústr. charity, Bratislava
# Kornel Holleš, roľník, Zvončín
# Dr. Vojtech Hudec, pravotár, Nová Baňa
# Dr. Henrich Radó, verejný notár, Púchov
# Ľudovít Šimúth, farár, Senohrad
# Michal Tarek, dekan - farár, Abrahám
# Dr. Ján Žirko, profesor, Prievidza
# Ján Paulík, roľník, Malčice
# Dr. Silvester Jung, dekan - farár, Turč. Sv. Michal
# Vojtech Višňovský, tajomník, Nitra
# Gejza Medrický, národohosp. redaktor Slováka, Bratislava
# Andrej Smida, lesník, Banská Bystrica
# Ferdinand Závodský, hl. tajomník SSŽ, Žilina
# Dr. Jozef Lukáč, lekár, Košice
# Vitus Kubina, roľník, Smolinské
# Pavol Jančovič, tajomník, Trenčín
# Michal Cibuľa, zámočník, Hlohovec
# Martin Šterbák, roľník, Malý Slavkov
# Ján Cvengroš, baník, Koterbachy
# Bernard Rybár, obchodník, Predajná
# Alojz Šimčák, katechét, Ružomberok
# Jozef Harvan, roľník, Trebišov
# Vojtech Wiedermann, remeselník, Topoľčany
# Michal Kochan, roľník, Kochanovce
# Anton Adamec, tajomník, Bratislava
# Jozef Kyjo, roľník, Gombáš
# Jozef Bradiak, odborový tajomník, Ružomberok
# Ondrej Michulek, robotník, Žilina

## Referencie


Kategória:Hlinkova slovenská ľudová strana
B9

**B9** môže byť:

* Bukureštská deviatka
* vitamín B9
* Spolková cesta 9 (Nemecko) (nem. *Bundesstraße 9*)
Bukureštská deviatka

**Bukureštská deviatka** alebo skrátene **B9** je medzinárodná organizácia založená 4. novembra 2015 v Bukurešti. Organizácia je zoskupením deviatich štátov, ktoré sú členmi NATO – tzv. *Východného krídla NATO*. Vznikla z iniciatívy prezidenta Rumunska Klausa Iohannisa a prezidenta Poľska Andrzeja Dudu počas ich bilaterálneho vzájomného stretnutia.

Členmi sú Poľsko a Rumunsko, ale taktiež Bulharsko, Česko, Estónsko, Maďarsko, Lotyšsko, Litva a Slovensko. Vznik organizácie bol výsledkom zhoršenej bezpečnostnej situácie vo východnej Európe, spôsobenej anexiou Krymu Ruskom. Všetci členovia B9 boli buď súčasťou bývalého Sovietskeho zväzu alebo jeho sféry vplyvu.

28. februára 2019 sa za účasti generálneho tajomníka NATO Jensa Stoltenberga uskutočnilo stretnutie prezidentov krajín Bukureštskej deviatky v Hoteli DoubleTree by Hilton a Kulturparku v Košiciach.

Dňa 10. mája 2021 sa uskutočnila videokonferencia B9, ktorej sa zúčastnil aj americký prezident Joe Biden. Rumunský prezident Klaus Iohannis (jeden z dvoch usporiadateľov summitu, druhým bol Andrzej Duda) ako reakciu na nedávnu mobilizáciu ruských vojsk v blízkosti rusko-ukrajinských hraníc povedal: *"Východoeurópske štáty [[Organizácia Severoatlantickej zmluvy|NATO]] by si na krídle [[Východný blok|východného bloku]] želali silnejšieho vojenského spojenca"*.

## Referencie

## Pozri aj
* Európska únia
* NATO
* Vyšehradská skupina

## Zdroj

Kategória:Medzinárodné organizácie
Kategória:Medzinárodné vzťahy Bulharska
Kategória:Medzinárodné vzťahy Rumunska
Kategória:Medzinárodné vzťahy Litvy
Kategória:Medzinárodné vzťahy Lotyšska
Kategória:Medzinárodné vzťahy Estónska
Kategória:Medzinárodné vzťahy Česka
Kategória:Medzinárodné vzťahy Maďarska
Kategória:Medzinárodné vzťahy Poľska
Kategória:Medzinárodné vzťahy Slovenska
Kategória:Vzniklo v 2015